Tasmanija
Tasmanija (angl. Tasmania) – sala, 240 km į pietryčius nuo Australijos žemyno. Sudaro Australijos Sandraugos Tasmanijos valstiją (Tasmanijos valstijai dar priklauso artimiausios salos ir toliau esanti Makvorio sala). Salos plotas 68 332 km². Hobartas yra valstijos sostinė ir didžiausias miestas. Kiti svarbesni miestai – Lonsestonas (Launceston), Devonportas (Devonport) ir Bernis (Burnie).